മാതംഗാനനമബ്‌ജവാസരമണീം

കഥകളിയിലെ വന്ദനശ്ലോകമായ മാതംഗാനനമബ്ജവാസരമണീം... കോട്ടയത്തുതമ്പുരാൻ രചിച്ച നാല് പ്രധാന ആട്ടക്കഥകളിൽ രണ്ടാമത്തേതായ കിർമ്മീരവധത്തിൽ നിന്നുള്ളതാണ്.

ആട്ടക്കഥ : കിർമ്മീരവധം
 ശ്ലോകം 
മാതംഗാനനമബ്‌ജവാസരമണീം ഗോവിന്ദമാദ്യം ഗുരും
വ്യാസം പാണിനി ഗർഗ്ഗനാരദ കണാദാദ്യാൻമുനീന്ദ്രാൻ ബുധാൻ
ദുർഗ്ഗാം ചാപി മൃദംഗശൈലനിലയാം ശ്രീ പോർക്കലീമിഷ്ടദാം
ഭക്ത്യാ നിത്യമുപാസ്മഹേ സപദി നഃ കുർവ്വന്ത്വമീ മംഗളം

 അർത്ഥം  
ഗണപതി, സരസ്വതി, ഗോവിന്ദനെന്ന ആദ്യഗുരു/മഹാവിഷ്ണു, വ്യാസൻ, പാണിനി, ഗർഗ്ഗൻ, നാരദൻ, കണാദൻ തുടങ്ങിയ മുനിശ്രേഷ്ഠന്മാർ, സജ്ജനങ്ങൾ, മിഴാക്കുന്നമ്പലത്തിൽ വാഴുന്ന ദുർഗാദേവി, അഭീഷ്ടങ്ങൾ നല്കുന്ന ശ്രീപോർക്കലീദേവി ഇവരെയെല്ലാം ഭക്തിയോടുകൂടി എന്നും നമ്മൾ ഉപാസിയ്ക്കുന്നു. ഇവർ നമുക്ക് വേഗം മംഗളം വരുത്തട്ടെ.

അവലംബം

വർഗ്ഗം:ആട്ടക്കഥകൾ